EkBass/fiwiki-20250220-pages-articles huggingface dataset:
Kirjallisuusvuosi 1880

Kirjallisuusvuosi 1880 käsittelee vuoden 1880 tärkeitä kirjallisuuden tapahtumia, uutisia ja julkistuksia. == Tapahtumia == * Englanninkielisessä kaunokirjallisuudessa oli 1880-luvulla useita estetismin edustajia, kuten Oscar Wilde, Walter Pater ja Arthur Symons. * Sortavalan seminaari aloitti toimintansa. * Aikakauslehti Valvoja alkoi ilmestyä. * Saksalainen Johann Martin Schleyer julkasi ensimmäisen kirjan kehittämällään volapükin kielellä, joka on ensimmäinen keinotekoinen kansainvälinen apukieli. == Julkaisuja == * Carl Henrik Alopaeus - Neuvoja sokeitten lasten kotoiseen hoitoon * Jules Breton - Jeanne (runokokoelma) * Rosalía de Castro - Follas novas * Charles Darwin - The Power of Movement in Plants * Fjodor Dostojevski - Karamazovin veljekset * Karl Jacob Gummerus - Ylhäiset ja alhaiset (1. osa) * Henrik Ibsen - Nukkekoti (Et dukkehjem, näytelmä) * Alexander Kielland - Garman og Worse * Paul Lafargue - Le Droit à la paresse * Edvard Wilhelm Lybeck - Kristikunnan nykyiset eripuolueet ja merkittävimmät lahkot : silmäys kirkkohistoriaan evangelis-lutherilaiselta kannalta * Guy de Maupassant - Boule de Suif (novelli, suom. Rasvapallo) * Lewis Wallace - Ben-Hur: A Tale of the Christ (suom. Ben-Hur – kertomus Kristuksen ajoilta) * Jules Verne - La maison à vapeur (suom. Höyrytalo, 1980) * Émile Zola - Nana (suom. 1930) == Palkintoja == == Lähteet == == Aiheesta muualla == 1880
Musiikkivuosi 1892

Musiikkivuosi 1892 käsittelee vuoden 1892 tärkeitä musiikkitapahtumia, uutisia ja julkistuksia. == Tapahtumia == * Jean Sibelius - Kullervo op. 7 *16. helmikuuta – Jules Massenet'n ooppera Werther sai kantaesityksensä Wienissä. *18. joulukuuta – Säveltäjä Pjotr Tšaikovski johti balettinsa Pähkinänsärkijä ensiesityksen Pietarissa. Luokka:Musiikkivuodet Luokka:Vuoden 1892 musiikki
Musiikkivuosi 1899

Musiikkivuosi 1899 käsittelee vuoden 1899 tärkeitä musiikkitapahtumia, uutisia ja julkistuksia. == Tapahtumia == * Jean Sibelius - Finlandia op. 26 *26. huhtikuuta – Jean Sibeliuksen 1. sinfonia kantaesitettiin Helsingissä. Luokka:Musiikkivuodet Luokka:Vuoden 1899 musiikki
Helsingin Koominen Ooppera

Helsingin Koominen Ooppera on vuonna 2016 toimintansa aloittanut oopperaa esittävä toimija Helsingissä. Oopperan kotinäyttämönä toimii Finlandia-talo, jossa sijaitsee myös oopperan toimisto. Helsingin Koomisen Oopperan esikuvana on Komische Oper Berlin, joka on erikoistunut kevyeen oopperaan, kuten italialaiseen opera buffaan. Oopperan alkutaipaleen ohjelmistossa ovat olleet Jiří Pauerin satuooppera Punahilkka (yhteistyössä Etelä-Savon musiikkiteatteri- ja oopperayhdistyksen kanssa), nuorten suomalaisten oopperataiteilijoiden liedkonserttisarja sekä Leoš Janáčekin oopperaan Ovela pieni kettu perustuva Vixen (yhteistyössä englantilaisen Silent Operan kanssa). Oopperan johtaja on kokenut oopperaohjaaja Laura Åkerlund ja pääkapellimestari on Erkki Lasonpalo. Vuonna 2018 Helsingin Koominen Ooppera tuotti ensimmäistä kertaa Helsinki Opera Festivalin. Festivaalin ensimmäisenä kansainvälisenä vieraana oli puolalainen barokkiorkesteri Capella Cracoviensis, jonka kanssa toteutettiin yhteistuotantona Stanislaw Moniuszkon ooppera Halka Helsingin Kulttuuritalossa. Koomisen Oopperan taustaorganisaationa on seitsemän henkilön perustama osakeyhtiö. Se tuottaa oopperan esitykset ja tarjoaa myös yhteistyötä eri musiikkiyhdistyksille. Yhtiön toimitusjohtaja ja taiteellinen johtaja on Laura Åkerlund. Lipunmyynnin ohella ooppera saa rahoitusta muun muassa apurahoista ja sponsoreilta. ==Lähteet== ==Aiheesta muualla== * Helsingin Koominen Ooppera Luokka:Oopperatalot
Aepyornithomimus

Aepyornithomimus on sukupuuttoon kuollut strutsisaureihin kuuluva dinosaurussuku, joka eli myöhäisellä liitukaudella. Sen fossiileja on löydetty Mongoliasta, Djadokhtan muodostumasta. Suvun ainoa laji on Aepyornithomimus tugrikinensis. == Lähteet == == Aiheesta muualla == * Paleo Profile: The Elephant Bird Mimic Luokka:Strutsisaurit
Norsunluurannikon kansalliskirjasto

Norsunluurannikon kansalliskirjasto (, lyh. BNCI) on Abidjanin suurkaupungissa sijaitseva Norsunluurannikon kansalliskirjasto. Se on maan Kulttuurin ja ranskalaisen kulttuuriperinnön ministeriön alaisuudessa. Kansalliskirjastolle osoitettujen varojen puutteen vuoksi se on ollut vuodesta 2006 lähtien useita vuosia pääosin yleisöltä suljettuna. Kansalliskirjastolla on vapaakappaleoikeus. Yhdistyneiden kansakuntien erityisjärjestö Unescon mukaan Norsunluurannikon aikuisväestöstä (vähintään 15-vuotiaat) lukutaito oli yhteensä 43,9 prosentilla (vuonna 2014). ==Lähteet== == Aiheesta muualla== *IFLA: Cote d Ivoire (The International Federation of Library Associations and Institutions) (ifla-world-report.org) *Marcel Lajeunesse (2008) Les Bibliothèques nationales de la francophonie (sivu: Côte d'Ivoire, pdf, 3rd ed., Bibliothèque et Archives nationales du Québec) (banq.qc.ca) *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) Luokka:Abidjan Luokka:Kansalliskirjastot Luokka:Afrikan kirjastot
Manilla (Turku)

Manilla on Turun Itärannan kaupunginosassa sijaitseva ”kulttuuritehdas” eli taidealojen monitoimitalo. Se alkoi syntyä 1980- ja 1990-luvun vaihteessa, kun Aurinkobaletti muutti köysitehdas Oy Manilla Ab:n tyhjilleen jättämään tehdaskiinteistöön. Syyskuussa 2016 Manilla juhli 150-vuotisjuhlaansa. Ikä laskettiin vuodesta 1866, jolloin skotlantilainen insinööri David Cowie perusti tontille Aura Ångbränneri -nimisen viinatislaamon. Aurinkobaletin muutettua Manillan tiloihin alettiin koko kiinteistöä ajaa kulttuurialojen käyttöön. Perustettiin Pro Manilla -säätiö, ja 2000-luvun alussa purkutuomion alla olleet rakennukset lopulta suojeltiin. Säätiö osti kiinteistön itselleen. Manilla muodostuu kolmesta rakennuksesta. A-rakennuksessa toimivat muiden muassa Aurinkobaletti, Manilla-teatteri, Läntisen tanssin aluekeskus ja Tehdas-teatteri. B-talossa toimii mm. Jo-Jo Teatteri ja C-taloissa on pienempiä kulttuuritoimijoita sekä arkkitehtuuri- ja viestintäalan toimistoja. ==Lähteet== Luokka:Turun suojellut rakennukset Luokka:Turun kulttuuri Luokka:V kaupunginosa
Boudin

Boudin on sukunimi muun muassa seuraavilla henkilöillä: *Chesa Boudin (s. 1980), yhdysvaltalainen vasemmistolainen kirjailija, Kathy Boudinin tytär *Eugène Boudin (1824–1898), ranskalainen maisemamaalari *Kathy Boudin (1943–2022), Weather Undergroundin jäsen ja murhaaja, Leonard Boudinin tytär *Leonard Boudin (1912–1989), yhdysvaltalainen kansalaisoikeusjuristi *Louis B. Boudin (1874–1952), yhdysvaltalainen marxilainen älykkö ja juristi, Leonard Boudinin setä *Michael Boudin (s. 1939), yhdysvaltalainen tuomari, Leonard Boudinin poika *Stéphane Boudin (1888–1967), ranskalainen sisustussuunnittelija *Denzil Boudin (1937–2014), jerseyläissyntyinen brittiläinen sotilas ja palomies ==Muita== *Boudin Bakery, San Franciscossa toimiva leipomo *budinaasi (boudinage), geologinen termi *Le Boudin, Ranskan muukalaislegioonan virallinen marssi
Sudanin kansalliskirjasto

Sudanin kansalliskirjasto (, lyh. NLS, ) on Sudanin pääkaupunki Khartumissa toimiva kansalliskirjasto. Se on hallinnollisesti maan kulttuuriministeriön alaisuudessa. Fyysisesti kansalliskirjasto sijaitsee osoitteensa perusteella hyvin lähellä Khartumin yliopiston kirjastoa, jolla on kuitenkin eri katu- ja postiosoite. Varsinaista erillistä kansalliskirjastoa ei maalla ole kuitenkaan ollut (tai ole), jolloin Khartumin yliopiston Sudan Library -kokoelmaa on ainakin osassa lähteistä kutsuttu maan kansalliskirjastoksi. Kansalliskirjastolla on vapaakappaleoikeus. Se on saanut arabimaista esimerkiksi tietokoneita lahjoituksena. ==Lähteet== == Aiheesta muualla== *IFLA World Report: Sudan (The International Federation of Library Associations and Institutions) (ifla-world-report.org) *Sudan National Library (Hahmotelma uudeksi kansalliskirjastoksi(?), Khartum, 21.12.2017) (youtube.com) Luokka:Khartum Luokka:Sudanin rakennukset ja rakennelmat Luokka:Kansalliskirjastot Luokka:Yliopistojen kirjastot Luokka:Afrikan kirjastot
Budumat

Budumat ovat tšadilaista kieltä puhuva kansa Tšadjärven saarilla. Heitä on noin 65 000 Tšadissa, 5 000 Nigerissä ja 4 000 Nigeriassa. Budunat harjoittavat karjanhoitoa ja kalastusta Tšadjärvellä. Asuinympäristö on tehnyt heistä eristäytyneitä, ja he ovat säilyttäneet paljon vanhoja kulttuuripiirteitä. Ranskan siirtomaa-aikana omaksutun islamin ohella harjoitetaan perinteistä uskontoa. ==Lähteet== Luokka:Nigerian etniset ryhmät Luokka:Nigerin etniset ryhmät Luokka:Tšadin etniset ryhmät
Teppo Kröger

Teppo Kröger (s. 15. marraskuuta 1965 Uskela) on suomalainen yhteiskuntapolitiikan professori Jyväskylän yliopistossa. Hän on toiminut aiemmin tutkijana Tampereen yliopistossa. Kröger on erikoistunut muun muassa hoivapolitiikan ja ikääntymisen tutkimukseen.https://www.uta.fi/kirjasto/vaitokset/1997/53.html Viitattu 2.1.2018YLE uutiset: Huippututkija Teppo Kröger: Iso osa ikäihmisistä ei saa tarvitsemaansa apua, koska se on liian kallista Viitattu 2.1.2018 Kröger on koulutukseltaan yhteiskuntatieteiden tohtori. Hän väitteli tohtoriksi Tampereen yliopistossa vuonna 1997 otsikolla ”Hyvinvointikunnan aika. Kunta hyvinvointivaltion sosiaalipalvelujen rakentajana”. == Lähteet == == Aiheesta muualla == * Krögerin kotisivu * Krögerin tutkimukset Google Scholarissa Luokka:Suomalaiset professorit Luokka:Jyväskylän yliopiston professorit Luokka:Vuonna 1965 syntyneet Luokka:Elävät henkilöt
Boudin Bakery

Boudin Bakery on San Franciscossa Kaliforniassa toimiva leipomo, joka valmistaa hapanleipää nimellä "The Original San Francisco Sourdough". Yrityksen perusti vuonna 1849 Ranskan Burgundista peräisin olevaan mestarileipurien sukuun kuulunut Isidore Boudin yhdistämällä ranskalaisen patonginvalmistusperinteen Kalifornian kultaryntäyksen aikana suosittuun hapanjuurella valmistettuun leipään. Steven Giraudo oli italialaistaustainen käsityöläisleipuri, jonka ensimmäinen työpaikka oli Boudin. Hän osti leipomon 1941 mutta myi sen sittemmin edelleen. Useiden omistajien jälkeen leipomon osti investointipankin kautta kaksi Giraudon poikaa. Leipomon kahviloita on San Franciscossa Fisherman's Wharfissa lähellä San Franciscon lahtea, Anaheimissa sekä 30 muussa paikassa ympäri Kaliforniaa. Pääleipomo San Franciscossa on Richmondin kaupunginosassa 10th Avenuen ja Geary Boulevardin risteyksessä. Leipomossa on yhä käytössä kultaryntäyksen ajalta peräisin oleva taikinanjuuri. ==Populaarikulttuurissa== Elokuvan Home Alone 3 (1997) juonen keskeinen osa on kassi, jossa on "kuuluisa sanfranciscolainen hapanleipä". Rouva Hess (Marian Seldes) ostaa leivän, ja samaan aikaan terroristinelikko käyttää samanlaista Ranskan lippukuvioista kassia salakuljettaakseen varastetun tietokonemikropiirin radio-ohjatulla autolla. Kassit sotkeutuvat lentokentän turvatarkastuksessa, ja terroristit eivät onnistu viemään autoa, koska lentokentällä monilla ihmisillä on samalaiset leipomon kassit. ==Lähteet== ==Aiheesta muualla== * *Bakeryn verkkosivusto Luokka:Leipomot Luokka:Yhdysvaltalaiset yritykset
Guinean kansalliskirjasto

Guinean kansalliskirjasto () on Conakryn kaupungissa toimiva Guinean kansalliskirjasto. Kirjastoa on 2000-luvun alkupuolella johtanut tohtori, historioitsija Cheick Sylla Baba. Kansalliskirjasto perustettiin vuonna 1958. Kirjasto oli aluksi Institut fondamental d’Afrique noiren osa. Kansalliskirjasto ei saanut juurikaan valtiollista rahoitusta, ja taantui 1960-luvun loppupuolella merkittävästi. Kirjasto toimi vuosia ilman valtion tukea, niukkojen ulkopuolisten lahjoitusrahotuksen turvin. Kansalliskirjaston rakennus sijaitsi vuonna 2015 maan Guinean kansallismuseon alueella maan pääkaupungissa. Kirjasto oli sekä tiloiltaan, kokoelmiltaan että palveluiltaan vielä varsin vaatimaton. Uutta kirjastorakennusta alettiin kuitenkin rakentaa vuonna 2015 maan suurimman yliopiston eli Conakryn yliopiston (täsmällisemmin , UGANC) läheisyyteen. Guinean aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia vain 32,0 prosenttia (vuonna 2014). ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) *IFLA: Guinea (The International Federation of Library Associations and Institutions) (ifla- world-report.org) Luokka:Conakry Luokka:Kansalliskirjastot Luokka:Afrikan kirjastot Luokka:Guinean rakennukset ja rakennelmat
Oleksandr Salnykov

Oleksandr Petrovytš Sаlnykov (, , 3. heinäkuuta 1949 Sevastopol, Ukrainan SNT – 17. marraskuuta 2017 Kiova, Ukraina) oli Neuvostoliittoa edustanut koripalloilija, olympiamitalisti, maailman- ja euroopanmestari. Salnykov voitti Neuvostoliiton miesten maajoukkueessa vuosien 1974–1981 välillä olympiapronssia Montréalissa 1976 ja Moskovassa 1980, maailmanmestaruuden Puerto Ricossa 1974, yhden MM-hopean ja neljä EM-mitalia joista kaksi kultaista.Olympics at Sports- Reference.comhttp://www.linguasport.com/baloncesto/internacional/mundial/worldcup.htmhttp://www.linguasport.com/baloncesto/internacional/eurobasket/eurobasket_e.htm 17\. marraskuuta 2017 Salnykovin uutisoitiin kuolleen Kiovassa 68-vuotiaana.https://www.dialog.ua/sport/137024_1510929317 == Lähteet == * Oleksandr Salnykov Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1949 syntyneet Luokka:Vuonna 2017 kuolleet
Thief (pelisarja)

Thief on Looking Glass Studiosin kehittämä hiiviskelypelisarja. Sarja sijoittuu fantasia/steampunk-henkiseen maailmaan. == Pelit == * Thief: The Dark Project (1998) * Thief II: The Metal Age (2000) * Thief: Deadly Shadows (2004) * Thief (2014) Thief: Deadly Shadows -nimellä on julkaistu myös J2ME- mobiilipeli. == Lähteet == == Aiheesta muualla == * Pelisarja MobyGamesissä Luokka:Videopelisarjat
Steve Elkington

Steve Elkington (s. 8. joulukuuta 1962 Inverell, Australia) on australialainen golfammattilainen. Elkington voitti PGA:n mestaruusturnauksen vuonna 1995. Hän sijoittui toiseksi Britannian avoimessa turnauksessa vuonna 2002 sekä PGA:n mestaruusturnauksessa vuonna 2005.http://www.owgr.com/en/Ranking/PlayerProfile.aspx?playerID=579 Kaikkiaan hän voitti PGA-kiertueella 10 kertaa. == Lähteet == * https://www.pgatour.com/players/player.01313.steve-elkington.html === Viitteet === Luokka:Australialaiset golfaajat Luokka:Vuonna 1962 syntyneet Luokka:Elävät henkilöt
Armenak Alatšatšjan

Armenak Alatšatšjan (, , 25. joulukuuta 1930 Aleksandria, Egypti – 4. joulukuuta 2017 Scarborough, Kanada) oli Neuvostoliittoa edustanut koripalloilija, koripallovalmentaja, olympiamitalisti ja Euroopan mestari. Pelintekijänä pelannut Alatšatšjan saavutti Neuvostoliiton miesten maajoukkueessa vuosien 1953–1965 välillä olympiahopeaa Tokiossa 1964 ja neljä Euroopan mestaruutta.Olympics at Sports- Reference.comhttp://www.linguasport.com/baloncesto/internacional/eurobasket/eurobasket_e.htm Seuratasolla hän edusti pitkään TsSKA Moskovaa ja voitti Euroopan cupin sekä useita Neuvostoliiton mestaruuksia. Hän voitti TsSKA:ssa Euroopan cupin myös valmentajana. Alatšatšjan kuoli Kanadan Scarborough’ssa 86-vuotiaana 4. joulukuuta 2017.http://www.legacy.com/obituaries/thestar/obituary.aspx?n=armenak- alajajian&pid;=187449026 == Lähteet == * Armenak Alachachyan Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Neuvostoliittolaiset koripallovalmentajat Luokka:Neuvostoliittolaiset olympiamitalistit Luokka:Vuonna 1930 syntyneet Luokka:Vuonna 2017 kuolleet
Australian avoin tennisturnaus 2001

Australian avoin tennisturnaus 2001 pelattiin 14. – 27. tammikuuta 2001. == Loppuottelut == === Miesten kaksinpeli === Andre Agassi – Arnaud Clément 6–4, 6–2, 6–2 === Naisten kaksinpeli === Jennifer Capriati – Martina Hingis 6–4, 6–3 === Miesten nelinpeli === Todd Woodbridge / Jonas Björkman – David Prinosil / Byron Black 6–1, 5–7, 6–4, 6–4 === Naisten nelinpeli === Serena Williams / Venus Williams – Lindsay Davenport / Corina Morariu 6–2, 4–6, 6–4 === Sekanelinpeli === Ellis Ferreira / Corina Morariu – Joshua Eagle / Barbara Schett 6–1, 6–3 == Lähteet == * Luokka:Australian avoin tennisturnaus Luokka:Vuoden 2001 tennis
Beninin kansalliskirjasto

Beninin kansalliskirjasto (, lyh. BnB) on Beninin pääkaupunki Porto-Novossa toimiva maan kansalliskirjasto. Se on perustettu vuonna 1975 ja toimii Beninin kulttuuri-, lukutaito-, käsityö- ja matkailuministeriön () alaisuudessa. Kansalliskirjastoa johti vuoden 2018 alussa Assigba Innocent. Beninin aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia vain 32,9 prosenttia (vuonna 2012). ==Lähteet== == Aiheesta muualla== *Bibliothèque nationale du Bénin (facebook.com) *Marcel Lajeunesse & Henri Sène (2004) Legislation for library and information services in French- speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) *Bibliothèque Nationale du Bénin (24.6.2011) (blogspot.com) Luokka:Porto-Novo Luokka:Kansalliskirjastot Luokka:Afrikan kirjastot Luokka:Beniniläinen kulttuuri Luokka:Beninin rakennukset ja rakennelmat
Clams Casino

Michael Volpe (s. 12. toukokuuta 1987), joka tunnetaan ammatillisesti nimeltä Clams Casino, on yhdysvaltalainen tuottaja ja lauluntekijä Nutleysta, New Jerseyn osavaltiosta. Volpe on tällä hetkellä allekirjoittanut levytyssopimuksen Columbia Recordsin ja Sony Musicin kanssa. Hän on tuottanut kappaleita artisteille kuten ASAP Rocky, Lil B, Vince Staples ja Mac Miller. Hän on myös remiksannut Big K.R.I.T.:in, Washed Outin sekä Lana Del Reyn kappaleita. ==Diskografia== ===Studioalbumit=== *32 Levels (2016) ===Mixtapet=== *Instrumentals (2011) *Instrumentals 2 (2012) *Instrumentals 3 (2013) *Instrumentals 4 (2017) ===EP-levyt=== *Rainforest (2011) ==Lähteet== Luokka:Amerikanitalialaiset Luokka:Elävät henkilöt Luokka:Vuonna 1987 syntyneet Luokka:Yhdysvaltalaiset elektronisen musiikin artistit Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat
Everything Now

__NOTOC__ Everything Now on kanadalaisen indie rock -yhtye Arcade Firen viides studioalbumi, jonka julkaisi Columbia Records 28. heinäkuuta 2017. Albumissa on tuottajina Arcade Firen lisäksi mm. Daft Punkin Thomas Bangalter ja Pulpin basisti Steve Mackey. Kappaleille Electric Blue, Creature Comfort ja Everything Now on julkaistu musiikkivideot. YouTube: ArcadeFireVEVO - Arcade Fire - Electric Blue (Official Video) (13.7.2017) YouTube: ArcadeFireVEVO - Arcade Fire - Creature Comfort (Official Video) (16.6.2017) ArcadeFireVEVO - Arcade Fire - Everything Now (Official Video) (1.6.2017) Albumin kannessa esiintyy ranskalaisen kuvataiteilija JR:n taideteos, joka oli sijoitettu Death Valleyseen albumin kantta varten. Win Butler pitää Donald Trumpin presidentiksi tuloa Yhdysvaltojen historian yhtenä huonoimmista hetkistä, joten hän kuvasi albumin kansikuvan Yhdysvaltojen geologisesti matalimmassa kohdassa. Genius: Everything Now - Cover Art Yhtye julkaisi kesäkuussa 12" vinyylipainoksen singlelle Everything Now kesäkuussa. Levykauppa ÄX: Arcade Fire - Everything Now 12" 3\. kesäkuuta he paljastivat albumin kappalelistan Twitterissä anagrammeina. Stereogum: Arcade Fire Share Everything Now Tracklist As Anagrams (3.6.2017) Albumia mainostaakseen yhtye loi parodiasivuston musiikkisivusto Stereogumista, nimeltä Stereoyum. Stereoyumissa on yhtyeen itse kirjoittama levyarvostelu. Stereoyum: Premature Premature Evaluation: Arcade Fire Everything Now (20.7.2017) Albuminsa julkaisun jälkeen yhtye lähti Infinite Content Tour -kiertueelle, joka sijoittui Pohjois-Amerikkaan ja Eurooppaan. Pitchfork: Arcade Fire Announce Infinite Content Tour (1.6.2017) == Kappaleet == # # # # # # # # # # # # # == Arvostelut == * Independent: Independent: Everything Now - albumin levyarvostelu * Metacritic: 66/100 Metacritic: Everything Now - albumin metascore * Pitchfork: 5.6/10 Pitchfork: Everything Now - albumin levyarvostelu * Rolling Stone: Rolling Stone: Everything Now - albumin levyarvostelu * The Guardian: The Guardian: Everything Now - albumin levyarvostelu * Soundi: Satiiria valtavirrasta – Arcade Firen vitoslevy on helppoa pureskeltavaa Viitattu 21.3.2022. == Lähteet == Luokka:Vuoden 2017 albumit Luokka:Arcade Firen albumit Luokka:Kanadalaiset elektronisen musiikin albumit
Burundin kansalliskirjasto

Burundin kansalliskirjasto (, ) on Bujumburan kaupungissa toimiva Burundin kansalliskirjasto. Kirjasto on hallinnollisesti maan nuoriso-, urheilu- ja kulttuuriministeriön alainen laitos. Kansalliskirjasto perustettiin 20. syyskuuta 1989, ja sillä on käytössään pienehkö kirjastorakennus. Kansalliskirjaston ja kansallisarkiston perustamista Burundiin oli suositeltu esimerkiksi jo Unescon vuonna 1969 julkaisemassa kansallisen kulttuurimuseon perustamista arvioineen raportin yhteydessä. Yhdistyneiden kansakuntien erityisjärjestö Unescon mukaan Burundin 15 vuotta täyttäneestä väestönosasta oli 61,6 prosenttia (vuonna 2014) lukutaitoisia. ==Lähteet== == Aiheesta muualla== *Kuvia Burundin kansalliskirjastosta *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) Luokka:Bujumbura Luokka:Kansalliskirjastot Luokka:Afrikan kirjastot Luokka:Burundin rakennukset ja rakennelmat
Syyriankielinen kristillisyys

Syyriankielinen kristillisyys (; mšiḥāiūṯā suryāiṯā; , masīḥīat surīānīa) tarkoittaa kristillistä kulttuuria ja kirkkokuntia, jotka käyttävät syyriaa liturgisena kielenä ja jotka noudattavat länsisyyrialaista tai itäsyyrialaista liturgista riitusta. Näitä kirkkokuntia yhdistää syyrian kielen käyttö liturgisena kielenä sekä maantieteellinen ja kulttuurinen yhtenäisyys. Syyrian kielestä muotoutui myöhäisantiikissa kreikan ja latinan ohella kolmas varhaisen kristillisyyden teologinen ja liturginen valtakieli. == Luettelo syyriankielisistä kirkkokunnista == *Länsisyyrialainen riitus: ** Syyrialais- ortodoksinen kirkko orientaaliortodoksinen Antiokian ja koko idän kirkko *** Malankaran jakobiittinen syyrialais-ortodoksinen kirkko ** Malankaran ortodoksinen syyrialainen kirkko ** Itsenäinen syyrialais-malabarilainen kirkko ** Cosmopolisin hiippakunta == Kirjallisuutta == * * * === Syyriasta käännettyjä kristillisiä kirjoituksia === * * * * * * * Luokka:Kristinusko Syyriassa Luokka:Kirkkohistoria Luokka:Syyrian kieli
Sella (M32)

Sella (runkonumero M32) on Espanjan laivaston vuonna 1998 vesillelaskettu Segura-luokan miinantorjunta-alus. == Valmistus == Alus tilattiin Empresa Nacional Bazánilta Cartagenasta, missä köli laskettiin 3. toukokuuta 1995. Alus laskettiin vesille 6. heinäkuuta 1998 ja valmistui 28. toukokuuta 1999.Segura-luokka == Palvelus == Alus on palveluksessa. == Lähteet == Luokka:Segura-luokan miinantorjunta-alukset
Tambre (M33)

Tambre (runkonumero M33) on Espanjan laivaston vuonna 1999 vesillelaskettu Segura-luokan miinantorjunta-alus. == Valmistus == Alus tilattiin Empresa Nacional Bazánilta Cartagenasta, missä köli laskettiin 22. heinäkuuta 1997. Alus laskettiin vesille 5. maaliskuuta 1999 ja valmistui 18. helmikuuta 2000.Segura-luokka == Palvelus == Alus on palveluksessa. == Lähteet == Luokka:Segura-luokan miinantorjunta-alukset
Turia (M34)

Turia (runkonumero M34) on Espanjan laivaston vuonna 1999 vesillelaskettu Segura-luokan miinantorjunta-alus. == Valmistus == Alus tilattiin Empresa Nacional Bazánilta Cartagenasta, missä köli laskettiin 20. heinäkuuta 1998. Alus laskettiin vesille 22. marraskuuta 1999 ja valmistui 16. lokakuuta 2000.Segura-luokka == Palvelus == Alus on palveluksessa. == Lähteet == Luokka:Segura-luokan miinantorjunta-alukset
Duero (M35)

Duero (runkonumero M35) on Espanjan laivaston vuonna 2003 vesillelaskettu Segura-luokan miinantorjunta-alus. == Valmistus == Alus tilattiin Empresa Nacional Bazánilta Cartagenasta, missä köli laskettiin 11. marraskuuta 1999. Alus laskettiin vesille 29. huhtikuuta 2003 ja valmistui 5. heinäkuuta 2003.Cazaminas clase Segura. Buques de Guerra. == Palvelus == Alus on palveluksessa. == Lähteet == Luokka:Segura-luokan miinantorjunta-alukset
Tajo (M36)

Tajo (runkonumero M36) on Espanjan laivaston vuonna 2004 vesillelaskettu Segura-luokan miinantorjunta-alus. == Valmistus == Alus tilattiin 14. toukokuuta 1993 Empresa Nacional Bazánilta Cartagenasta. Alus laskettiin vesille 10. kesäkuuta 2004 kumminaan puolustusministeri Francisco Torrente Sánchezin puoliso Alicia Cenalmor ja otettiin palvelukseen 10. tammikuuta 2005.Tajo. Armada.mde.es == Palvelus == Alus on palveluksessa. == Lähteet == Luokka:Segura-luokan miinantorjunta-alukset
Landquart (joki)

Landquart on Kaakkois-Sveitsissä virtaava Reinin sivujoki. Sen pituus on 38 kilometriä. == Sijainti == Landquart saa alkunsa Klostersin kaakkoispuolelta. Joen alkupurot alkavat noin 2 500 metrin korkeudesta. Vereinabach ja Verstanclabach yhdityvät 1 340 metrin korkeudessa Landquartjoeksi. Joki virtaa Prättigaun laakson halki laskien Alppi-Reiniin Landquartin kylässä. == Virtaama == Joen virtaama vaihtelee vuosien 1926–2010 tietojen perusteella vuosittain jonkin verran: joen vuotuinen keskivirtaama alajuoksulla Landquartin Felsenbachissa – ennen joen laskemista Reiniin – on ollut 25 m³/s. Suurin keskivirtaama oli vuonna 1999 (39 m³/s) ja pienin keskivirtaama vuonna 1971 (16 m³/s). == Vesivoima == Joessa on neljä vesivoimalaa.Swisstopo, Theme Energie – Wasserkraft – Statistik Wasserkraft (Teemakartta: energia – vesivoima – tilastot), viitattu 3.1.2018 == Lähteet == * === Viitteet === == Aiheesta muualla == Luokka:Graubündenin joet Luokka:Reinin vesistö
Salaisuus

Salaisuus voi viitata johonkin seuraavista: * Salassa pidettävä asia * Salaisuus, Rajattoman albumi vuodelta 2016 * Salaisuus, Rhonda Byrnen kirja * Salaisuus (Our Mother's House), Jack Claytonin jännityselokuva vuodelta 1967 * Salaisuus (Secrets), Philip Savillen elokuva vuodelta 1971 * Salaisuus (Winter People), Ted Kotcheffin elokuva vuodelta 1989 * Wallander: Salaisuus, Wallander-sarjan elokuva vuodelta 2006 * Salaisuus-sarja, Enid Blytonin kirjoittama lastenkirjasarja
Allan Schulman (toimittaja)

Allan Schulman (15. syyskuuta 1919 Helsinki – 12. heinäkuuta 2003 Tukholma) oli suomalainen toimittaja. Schulman oli propagandapäällikkö Morgan Schulmanin (1889–1954) ja kirjailija Tyyni Schulmanin (o.s. Krank) (1895–1956) poika. Hän kuului Schulmanin aatelissukuun. Schulman työskenteli toimittajana ja toimituspäällikkönä ruotsalaisissa lehdissä ja paikallisradioasemilla Suomessa vuosina 1941–1951 ja tuottajana Yleisradiossa vuosina 1950–1953. Hän muutti Tukholmaan vuonna 1953 ja aloitti työt Radiotjänstillä, jossa hän toimi ensin tuottajana ja vuodesta 1958 johtavana tuottajana. Hän tuotti Sigge Fürstin isännöimää Frukostklubbenia. Vuosina 1962–1965 hän työskenteli tv-tuottajana. Seuraavina vuosina hän työskenteli Ruotsin Punaisen Ristin viestintäjohtajana. Vuosina 1967–1984 hän oli Sveriges Radiossa ja Sveriges Televisionissa tuottamassa muun muassa ohjelmia Kvitt eller dubbelt ja Hylands hörna. Schulmanilla on rooli Jan Troellin vuonna 1982 valmistuneessa elokuvassa Kotkan lento. Hän oli juutalaisen Menorah-aikakauslehden päätoimittaja.http://www.aftonbladet.se/nojesbladet/article10378803.ab Schulman oli naimisissa toimittaja Eva Schulmanin (o.s. Tawaststjerna) kanssa vuosina 1945–1974 ja heillä on neljä lasta, Jannecke, Leif, Micaela ja Annika (naimisissa Åslund). Vuonna 1974 hän meni naimisiin toimittaja Lisette Schulmanin (o.s. Stolpe) kanssa ja heillä on kolme lasta, Niklas, Alex ja Calle. == Lähteet == Luokka:Suomalaiset toimittajat Luokka:Suomalaiset aateliset Luokka:Ruotsinsuomalaiset henkilöt Luokka:Vuonna 1919 syntyneet Luokka:Vuonna 2003 kuolleet
Solvalla-Swinghill

Solvalla-Swinghill on yksi Suomen talviurheilukeskuksista. Se sijaitsee Espoon Nuuksiossa. ==Rinteet== Solvalla-Swinghillissä on kolme rinnettä. Niistä pisin on perherinne, jonka pituus on 450 metriä. Perherinteen loivassa yläosassa on mattohissi, jolloin sen viereen jää sata metriä pitkä lastenrinne. Lisäksi Solvalla-Swinghillissä on 300 metriä pitkä kilparinne. Rinteiden välissä on hoitamatonta aluetta, joka mahdollistaa rinteiden ulkopuolella laskemisen harjoittelun. Swinghillissä on neljä hissiä: naru-, matto-, sompa- ja ankkurihissi. == Lähteet == Luokka:Suomen talviurheilukeskukset Luokka:Espoon nähtävyydet Luokka:Nuuksio
USS Dynamic (AM-432)

USS Dynamic (runkonumero AM-432 ja MSO-432) oli Yhdysvaltain laivaston vuonna 1952 vesillelaskettu Aggressive-luokan miinanraivaaja. == Valmistus == Alus tilattiin Colberg Boat Worksiltä Stocktonista Kaliforniasta, missä köli laskettiin 31. lokakuuta 1951. Alus laskettiin vesille 17. joulukuuta 1952 kumminaan rouva R. W. Harbey ja otettiin palvelukseen 15. joulukuuta 1953 ensimmäisenä päällikkönään J. F. Butler.history.navy.mil == Palvelus == Alus liitettiin palvelukseen otettaessa Tyynenmeren laivaston miinaosaston 9. laivueen Mine Division 91:een, jonka kotisatamana oli Long Beach. Aluksen tehtävänä oli lähinnä koulutus. Alus luokiteltiin 7. helmikuuta 1955 uudelleen avomeriraivaajaksi, jolloin sen runkonumeroksi tuli MSO-432. Alus oli Kaukoidässä vuosina 1957-1958, jona aikana se vieraili Japanissa, Koreassa ja Taiwanilla. Lisäksi alus osallistui laivastojen yhteisharjoituksiin. Alus teki vastaavan purjehduksen vuoden 1960 alkupuoliskolla. Alus siirrettiin syyskuussa 1967 Mine Divisiona 71:een, jonka muut alukset olivat USS Engage (MSO-433), USS Impervious (MSO-449), USS Inflict (MSO-456) ja USS Fortify (MSO-446). Alus poistettiin palveluksesta 8. kesäkuuta 1971 ja myytiin Espanjalle 17. heinäkuuta osana Security Assistance Programia. == Espanjan laivasto == Espanjan laivasto otti aluksen palvelukseen nimellä Guadelete (M41). Alus luokiteltiin vuonna 1980 uudelleen PVZ-41:ksi ja poistettiin palveluksesta 15. heinäkuuta 1998. == Lähteet == * === Viitteet === Luokka:Aggressive-luokan miinanraivaajat
Theodore J. Van Kirk

Theodore Jerome Van Kirk (27. helmikuuta 1921 Northumberland, Pennsylvania – 28. heinäkuuta 2014 Stone Mountain, Georgia) oli yhdysvaltalainen ilmavoimien kapteeni. Van Kirk oli toiminut Euroopan sotanäyttämöillä toisessa maailmansodassaThomas & Witts, 1976/1981: s. 41, ennen kuin hän oli Enola Gay -nimisen Boeing B-29 pommituskoneen suunnistaja. Superfortress-kone pudotti Little Boy-atomipommin Hiroshimaan 6. elokuuta 1945. Kapteeni Van Kirk kuului 509. raskaan erityispommitusrykmentin esikuntaan, ollen rykmentin suunnistaja ja tällä alalla siten myös tuon yksikön kouluttaja.Thomas & Witts, 1976/1981: s. 40–41 & 59. Van Kirk ja Paul Tibbets sekä Thomas W. Ferebee muodostivatkin tiiviin yhteistyön kolmikon Tinianilla.Thomas & Witts, 1976/1981: s. 70 Van Kirk ylennettiin myöhempänä majurin sotilasarvoon. Vuonna 2014 edesmennyt "Ted" tai "Dutch" Van Kirk oli viimeinen elossa ollut Enola Gayn 12-jäseniseen miehistöön kuulunut henkilö. Theodore Van Kirk osallistui majurien Charles Sweeneyn ja Claude Eatherlyn tavoin Operaatio Crossroadsiin. Van Kirk päätti palveluksensa elokuussa vuonna 1946. Hänet palkittiin Silver Star, Air Medal sekä Distinguished Flying Cross -ansiomerkeillä.https://airandspace.si.edu/stories/editorial/remembering- theodore-%E2%80%9Cdutch%E2%80%9D-van-kirk-1921-2014 Viitattu 3.1.2018. Vuonna 1950 Van Kirk ryhtyi opiskelemaan kemiaa. Hän valmistui yliopistosta kiitettävin arvosanoin, sekä siirtyi tämän jälkeen DuPont -nimiselle kemian alan suuryhtymälle.Thomas & Witts, 1976/1981: s. 368. ==Lähteet== Luokka:Vuonna 1921 syntyneet Luokka:Vuonna 2014 kuolleet Luokka:Hiroshiman ja Nagasakin pommitukset Luokka:Yhdysvaltalaiset sotilaat
Öölanninsara

Öölanninsara (Carex colchica, syn. Carex ligerica) on sarakasvien (Cyperaceae) heimoon, sarojen (Carex) sukuun kuuluva kasvilaji. Se on hento saralaji, joka muistuttaa yleisempää hietikkosaraa (Carex arenaria), mutta lajit ovat erotettavissa kukinnon rakenteiden perusteella. Öölanninsaran varret kasvavat suikertavasta juurakosta. Varren päässä oleva kukinto on useasta samannäköisestä tähkästä koostuva tähkistö eli öölanninsara on yhtäläistähkäinen saralaji. Tähkissä on tyvillä hedekukkia ja kärjissä emikukkia. Emikukat ovat kaksiluottisia. Tähkäsuomut ovat tummanruskeita, ja pullakot vaaleanruskeita sekä ulkonevan suuodan omaavia. Öölanninsara kasvaa hiekkaisilla kasvupaikoilla meren läheisyydessä, mutta ei lentohiekalla. Öölanninsaraa kasvaa siellä täällä ympäri Eurooppaa sekä Keski-Aasian aroalueita. Pohjoismaissa öölanninsaraa tavataan pääasiassa vain Öölannissa, mutta joitakin esiintymiä on myös Gotlannissa, Blekingessä sekä Tanskassa. Öölanninsaraa ei ole tavattu Suomessa, ja Suomea lähimmät esiintymät ovat Latvian rannikolla, Öölannissa ja Gotlannissa. == Lähteet == Luokka:Sarat
USS Pivot (AM-463)

USS Pivot (runkonumero AM-463 ja MSO-463) oli Yhdysvaltain laivaston vuonna 1954 vesillelaskettu Aggressive-luokan miinanraivaaja. == Valmistus == Alus tilattiin Wilmington Boat Worksiltä Wilmingtonista Kaliforniasta, missä köli laskettiin 31. maaliskuuta 1952. Alus laskettiin vesille 9. tammikuuta 1954 kumminaan rouva Minor C. Heinl ja otettiin palvelukseen 12. heinäkuuta ensimmäisenä päällikkönään Robert M. Collins.history.navy.mil == Palvelus == Long Beachin ja San Diegon alueella pidettyjen koeajojen jälkeen alus liitettiin Mine Division 93:n johtoalukseksi viirikköä perustettaessa 6. joulukuuta. Alus osallistui 8. tammikuuta 1955 operaatio Rainbowiin aloittaessaan palveluksensa Tyynenmeren laivastossa. Helmikuussa alus luokiteltiin uudelleen, jolloin sen runkonumeroksi tuli MSO-463. Alus lähti 2. kesäkuuta 1958 Long Beachista Kaukoitään liittyäkseen Yhdysvaltain 7. laivastoon. Alus ajoi karille Naruto Kaikyossa Japanissa yrittäessään pelastaa karille ajaneen USS Prestigen. Alus kuitenkin pääsi irti karilta. Alus palasi 7. tammikuuta 1959 Long Beachiin. Aluksen kolme viimeistä palvelusrupeamaa olivat Vietnamin rannikolla valvomassa meriliikennettä. Alus palasi Long Beachiin viimeistä kertaa 10. toukokuuta 1969. Alus poistettiin palveluksesta 1. heinäkuuta 1971 ja alusluettelosta 1. elokuuta 1974. Alus myytiin Espanjalle palveluksesta poistopäivänä. == Espanjan laivasto == Espanjan laivasto otti aluksen palvelukseen nimellä Guadamedina (M42). == Lähteet == * === Viitteet === Luokka:Aggressive-luokan miinanraivaajat
Pähkinänsärkijä ja neljä valtakuntaa

Pähkinänsärkijä ja neljä valtakuntaa () on vuonna 2018 ensi-iltansa saanut Lasse Hallströmin ja Joe Johnstonin ohjaama musikaalielokuva. Elokuva perustuu Pjotr Tšaikovskin balettiteokseen Pähkinänsärkijä ja pohjana olevaan E. T. A. Hoffmannin satuun Pähkinänrusentaja ja Hiirikuningas. Elokuvan käsikirjoittivat Ashleigh Powell ja Simon Beaufoy. Pääosissa ovat Keira Knightley, Mackenzie Foy, Eugenio Derbez, Matthew Macfadyen, Richard E. Grant, Misty Copeland, Helen Mirren ja Morgan Freeman. Elokuva sai maailmanensi- iltansa Dolby Theatressa 29. lokakuuta 2018. Elokuvateattereihin se ilmestyi Yhdysvalloissa ja Suomessa 2. marraskuuta 2018. == Rooleissa == == Tuotanto == Projekti julkistettiin 4. maaliskuuta 2016, kun Disney kertoi kehittävänsä elokuvaa nimeltä The Nutcracker and the Four Realms, Lasse Hallströmin ollessa sitoutuneena sen ohjaajaksi, jatkaen satujen klassista toteuttamista näyteltyinä elokuvina. Projekti perustui E. T. A. Hoffmannin satuun Pähkinänrusentaja ja Hiirikuningas, Ashleigh Powellin käsikirjoittaessa elokuvan. 27\. heinäkuuta 2016 paljastettiin, että Mackenzie Foy oli valittu pääosaan Klaaran näyttelijäksi. Misty Copeland vahvisti Instagramissa olevansa mukana projektissa johtavan balleriinana elokuvan ainoassa tanssikohtauksessa. Variety raportoi 29. heinäkuuta 2016, että Morgan Freeman liittyi näyttelijäkaartiin. 16\. heinäkuuta 2016 Keira Knightleyn paljastettiin näyttelevän Makeishaltijatarta. 25\. elokuuta 2016 Helen Mirren valittiin näyttelemään pahaa Mother Gingeria. The 21. maaliskuuta 2017 Eugenio Derbez vahvisti näyttelevänsä Kukkaisvaltakunnan kuningasta. === Kuvaukset === Kuvaukset alkoivat lokakuussa 2016 Etelä-Kensingtonissa sekä Pinewood Studiosin tiloissa ja päättyivät tammikuussa 2017. 12\. joulukuuta 2017 The Hollywood Reporter raportoi Joe Johnstonin ohjanneen uudelleenkuvauksia 32 päivän ajan Hallströmin sijasta. Hallström vastaa kuitenkin itse elokuvan jälkituotannosta. Heinäkuussa 2018 paljastettiin, että Hallström ja Johnston päättivät, että heidät kreditoidaan yhdessä elokuvan ohjaajiksi.https://www.hollywoodreporter.com/heat-vision/nutcracker-four- realms-directors-lasse-hallstrom-joe-johnston-will-share-screen-credit-1125240 == Lähteet == == Aiheesta muualla == * Luokka:Vuoden 2018 yhdysvaltalaiset elokuvat Luokka:Lasse Hallströmin ohjaamat elokuvat Luokka:Joe Johnstonin ohjaamat elokuvat
Ksylanaasi

Ksylanaasi on hydrolaaseihin kuuluva entsyymi. Entsyymiä tuottavat monet bakteerit ja sienet. Ksylanaasi katalysoi ksylaanipolysakkaridin hydrolyysiä ksyloosimonomeereiksi. Sillä on käyttöä teollisuusentsyyminä muun muassa paperiteollisuudessa ja elintarviketeollisuudessa. Ksylanaasin EC-numero on EC 3.2.1.8. ==Ominaisuudet ja toiminta== Ksylanaaseja tuottavat monet sienet ja bakteerit, joista bakteerit tuottavat niitä enemmän kuin sienet. Niissä ksylanaasien tehtävä on hajottaa kasvien soluseinämiä, jolloin patogeenit pääsevät helpommin tunkeutumaan solujen sisään. Ksylanaasit voidaan jakaa useisiin ryhmiin riippuen siitä onko niitä tuottava eliö sieni vai bakteeri, niiden molekyylimassa mukaan ja optimaalisen toiminta-pH:n mukaan. Rakenteeltaan ksylanaasit ovat tyypillisesti monomeereja tai dimeerejä. Ksylanaasit hajottavat ksylaanissa ksyloosisokereiden välisiä 1,4-β-glykosidisia sidoksia. Ksylanaasin katalysoimassa reaktiossa tärkeitä aminohappoja ovat kaksi tyrosiiniaminohappoa, jotka pitävät ksylanaasiketjun oikeassa asemassa ja katalyyttisesti tärkeitä ovat kaksi glutamiinihappoa, joita toinen toimii happo-emäskatalyyttinä ja toinen nukleofiilisena katalyyttinä. Nukleofiilinen negatiivisesti varautunut glutamiinihappo reagoi ksylaanin 1-asemassa sijaitsevan hiiliatomin kanssa nukleofiilisella substituutiolla muodostaen esterin ksylaaniketjun ja entsyymin välille. Samalla ksylaanin glykosidinen sidos ksyloosimolekyylien välillä katkeaa. Seuraavassa vaiheessa negatiivisesti varautunut toinen glutamiinihappo ottaa vastaa protonin vesimolekyyliltä ja vesimolekyylistä muodostuu nukleofiilinen hydroksidi-ioni. Hydroksidi-ioni hydrolysoi entsyymin ja ksylaaniketjun välisen esterisidoksen. ==Käyttö== Ksylanaasi on laajasti käytetty teollisuusentsyymi ja yleisin tuotanto-organismi on Trichoderma reesei-home ja Aspergillus-suvun lajit. Ksylaania käytetään paperinvalmistuksessa sellun valkaisuun ja tämä bioteknillinen prosessi on ympäristöystävällisempi kuin klooriin perustuvat prosessit. Ksylanaasia käytetään myös eläinten rehun prosessoinnissa, koska kasvien soluseinien ksylaanin hajottaminen parantaa rehun ravintosisällön hyödyntämistä. Ksylanaasia käytetään myös elintarviketeollisuudessa oluen ja mehujen kirkastamiseen sekä leivonnassa, missä se auttaa taikinan käsittelyssä ja stabilisoimisessa sekä lisää leivän ilmavuutta ja tilavuutta.Sune Lobedanz. Ture Damhus, Torben V. Borchert, Tomas T. Hansen, Henrik Lund, Weijian Lai, Mengmeng Lin, Marc Leclerc & Ole Kirk: Enzymes in Industrial Biotechnology, Kirk-Othmer Encyclopedia of Chemical Technology, John Wiley & Sons, New York, 2016. Viitattu 3.1.2018. ==Lähteet== Luokka:Hydrolaasit
Clydesdale Bank

Clydesdale Bank on brittiläinen vuonna 1838 perustettu pankki, jonka päämaja on Glasgow'ssa. Se on yksi kolmesta skotlantilaisesta pankista, joilla on oikeus painaa punnan seteleitä. Clydesdale Bank laski vuonna 2015 liikenteeseen ensimmäiset polymeerimuovista valmistetut setelit Britanniassa. Viiden punnan seteleiden ensimmäinen erä oli kooltaan kaksi miljoonaa seteliä. Seteleissä on kuvattuna Forth Bridge ja sen rakentaja William Arrol. Kesäkuussa 2018 uutisoitiin, että Clydesdale Bankin holdingyhtiö CYBG oli hankkinut Richard Bransonin Virgin Money UK -yhtiön 1,7 miljardin punnan hintaan. Kaupan seurauksena Clydesdale Bankin samoin kuin Yorkshire Bankin brändi tullaan poistamaan katukuvasta Virginin brändin hyväksi. Prosessin on arvioitu kestävän vuoden 2021 loppuun asti. Lisäksi CYBG aikoo yhdistymisen johdosta irtisanoa ainakin 1 500 työntekijää. Internetissä kiertäneiden spekulaatioiden vastaisesti Virgin Money UK ei aio ryhtyä painamaan omia seteleitään, vaan Clydesdale Bankin seteleiden painaminen jatkuu kaupasta huolimatta entiseen tapaan. == Lähteet == == Aiheesta muualla == * Viralliset verkkosivut * Clydesdale Bankin setelit Luokka:Skotlantilaiset pankit
Tiina Silvasti

Tiina Silvasti (s. 14. elokuuta 1967 Vihti) on suomalainen yhteiskuntapolitiikan professori Jyväskylän yliopistossa. Silvasti on erikoistunut suomalaisen elintarvikejärjestelmän, globalisoituvien elintarvikemarkkinoiden sekä rikkaan maailman ruokaturvan ja nälkäongelman tutkimukseen. Hän tuonut julkisesti esille, että lihan myyminen halpuuttamalla muulloin kuin eräpäivän lähestyessä suosii suurtuotantoa ja ulkomaista elintarviketeollisuutta eikä edistä kestävää kotimaista ruuantuotantoa. Hänen on osallistunut myös eriarvoistavia työmarkkinoita ja köyhyyttä käsittelevään tutkimustyöhön. Silvasti kirjoitti ylioppilaaksi Vihdin lukiosta vuonna 1986. Hän valmistui Helsingin yliopistosta valtiotieteen maisteriksi sosiaalipolitiikasta (1995) ja edelleen valtiotieteen tohtoriksi samasta pääaineesta (2001). Hänen suomankielinen väitöskirjansa oli otsikoitu Talonpojan elämä : tutkimus elämäntapaa jäsentävistä kulttuurisista malleista. Työssä Silvasti paneutui maanviljelijöiden elämäntapaan ja sitä jäsentäviin kulttuurisiin malleihin. Elämäkerta-aineistoista lähtien hän pohti maatalouden ja maaseudun paikkaa maatalouden modernisaation seurauksena. Samaa aihepiiriä hän on käsitellyt myös myöhemmässä tuotannossaan. Työurallaan Silvasti on työskennellyt muun muassa yliopistonlehtorina ja yliopistotutkijana Helsingin yliopistossa sekä yliopistonlehtorina Jyväskylän yliopistossa. Jyväskylän yliopiston yhteiskuntapolitiikan professorin tehtävässä Silvasti aloitti elokuussa 2014. Hänen edeltäjänsä yhteiskuntapolitiikan professorina oli Marja Järvelä. ==Teoksia== (tässä vain osa tuotannosta) * * * * == Lähteet == ==Aiheesta muualla== * Silvastin tutkimukset Google Scholarissa * Tiina Silvasti. University of Jyväskylä, Department of Social Sciences and Philosophy (researchgate.net) * Professori Tiina Silvasti, Jyväskylän yliopisto: Voiko ympäristöystävällinen ruoka olla oikeudenmukaista? (Tieteen päivät, 2017; videoitu esitelmä, Silvast aloittaa 48 min kohdalla, ja päättyy 1h 27 min jälkeen) (youtube.com) * Tiina Silvasti: Onko hyväntekeväisyys aina hyvästä? (JY tiedeblogi, 6.10.2017) * Haluaisitko tietää, mitä todennäköisesti syöt 50 vuoden kuluttua? Tämän jutun luettuasi tiedät. menaiset.fi, Virpi Salmi (1.12.2018) Luokka:Vuonna 1967 syntyneet Luokka:Elävät henkilöt Luokka:Suomalaiset sosiaalipoliitikot Luokka:Suomalaiset professorit Luokka:Jyväskylän yliopiston professorit
Robert Thomas

Robert Thomas voi tarkoittaa seuraavia henkilöitä: *Robert Thomas, kanadalainen jääkiekkoilija *Robert Thomas, brittiläinen nyrkkeilijä *Robert Thomas, ranskalainen elokuvaohjaaja, näyttelijä ja kirjailija *Robert Thomas, yhdysvaltalainen pyöräilijä *Robert Thomas Jr., yhdysvaltalainen jazzmuusikko *Robert Y. Thomas, yhdysvaltalainen poliitikko ==Katso myös== *Bobby Thomas, yhdysvaltalainen jazzmuusikko *Robert Lindsay Thomas, yhdysvaltalainen poliitikko ja liikemies *Rob Thomas, yhdysvaltalainen laulaja-lauluntekijä (Matchbox Twenty) *Rob Thomas, yhdysvaltalainen käsikirjoittaja, ohjaaja ja tuottaja *Robert Thomas-Pattinson, brittiläinen näyttelijä, malli ja muusikko
Heikki Ahtiala

Heikki Ilmari AhtialaAhtiala Heikki Ilmari Hautahaku.fi. Viitattu 12.5.2024. (4. joulukuuta 1913 Helsinki50-vuotiaita (tilaajille) Helsingin Sanomat 4.12.1963, s. 10. HS Aikakone. Viitattu 12.5.2024. – 1983) oli suomalainen piirtäjä ja mainosgraafikko. Ahtiala voitti useita palkintoja julisteillaan.Come to Finland – Julisteita & matkoja / Affischer & resor 1851–1965, s. 236. Toim. Londén, Magnus & Enegren Joachim & Simons, Ant. Helsinki Otava 2007. Heikki Ahtiala opiskeli vuosina 1934–1936 Taideteollisuuskoulussa. Jo tällöin hän aloitti mainosuransa mainostoimisto SEK:ssa, jonka palveluksessa hän oli vuoteen 1949. Sitten hän siirtyi Ilmo Oy:n palvelukseen. Ahtiala osallistui talvi- ja jatkosotaan. Vuonna 1951 Ahtiala vaihtoi työpaikkaa Oy Mainos Taucher Reklam Ab:hen, jossa hän työskenteli eläkeikään saakka. Yhtiössä hän vastasi art directorina projektien suunnittelusta ja nuorten graafikkojen opastamisesta, joten hänen omat suunnittelutyönsä jäivät sivuosaan. Päätyönsä ohessa Ahtiala opetti tekstausta ja layoutia Mainosgraafikkokoulussa sekä Taideteollisessa ammattikoulussa. Ahtiala voitti useita palkintoja sunnittelemillaan julisteilla. Vuonna 1952 hän voitti yhdessä Aimo Ronkaisen ja Rolf Christiansonin kanssa Helsingin Olympialaisia varten järjestetyn julistekilpailun, joskin mikään kilpailun julisteista ei päätynyt toteutukseen saakka. Vuonna 1960 Ahtiala voitti Sibelius-aiheisella julisteella ensimmäisen palkinnon Finlandia- julistekilpailussa kategoriassa ”Suomalainen kulttuuri”. Ahtiala suunnitteli myös kirjojen kansikuvia pääasiassa WSOY:lle ja Gummerukselle. Hän suunnitteli muun muassa kannet salapoliisikirjallisuuden klassikoiden suomennoksia sisältävän WSOY:n SaPo-sarjan alkupään kirjoihin.Ville Hänninen: Kirjan kasvot: sata vuotta suomalaisia kirjankansia, s. 161–162. Suomalaisen Kirjallisuuden Seura, Helsinki 2017. Ahtiala oli Mainosgraafikot ry:n perustajajäsen ja varapuheenjohtaja vuodesta 1953. Hänelle myönnettiin valtion elinikäinen taiteilijaeläke vuonna 1980.Elinikäinen eläke 98 taiteilijalle (tilaajille) Helsingin Sanomat 19.6.1980, s. 23. HS Aikakone. Viitattu 12.5.2024. == Lähteet == Luokka:Suomalaiset graafiset suunnittelijat Luokka:Vuonna 1913 syntyneet Luokka:Vuonna 1983 kuolleet
Ben Curtis

Ben Curtis (s. 26. toukokuuta 1977 Columbus, Ohio) on yhdysvaltalainen golfammattilainen. Curtis voitti Britannian avoimen turnauksen vuonna 2003. Hän sijoittui toiseksi PGA:n mestaruuskilpailussa vuonna 2008.http://www.owgr.com/en/Ranking/PlayerProfile.aspx?playerID=7101 Kaikkiaan hän on voittanut PGA-kiertueella neljä kertaa. Hän kilpaili Ryder Cupissa vuonna 2008. == Lähteet == * https://www.pgatour.com/players/player.22621.ben-curtis.html === Viitteet === Luokka:Yhdysvaltalaiset golfaajat Luokka:Vuonna 1977 syntyneet Luokka:Elävät henkilöt
Mikko Kirjavainen

Mikko Seppo Ilmari Kirjavainen (s. 4. marraskuuta 1957 Helsinki) on suomalainen Rajavartiolaitoksen palveluksesta vuoden alussa 2015 eläkkeelle jäänyt kenraalimajuri. Mikko Kirjavainen syntyi kenraali Ilmari Kirjavaisen ja Sinikka Mattilan perheeseen. Hänen puolisonsa on opettaja Marja Kukko. Kirjavainen valmistui Kadettikoulusta 1980 ja Sotakorkeakoulusta 1991. Puolustusvoimien palveluksessa Kirjavainen työskenteli 1980–1981 ja sitten Rajavartiolaitoksen palveluksessa. Vuonna 2000 hänestä tuli Lapin rajavartioston komentaja ja vuonna 2004 Rajavartiolaitoksen esikunnan raja- ja meriosaston päällikkö. Hän hoiti tätä tehtävää eläköitymiseensä asti. Kirjavainen ylennettiin vänrikiksi 1977, luutnantiksi 1980, yliluutnantiksi 1982, kapteeniksi 1986, majuriksi 1990, everstiluutnantiksi 1993, everstiksi 2000 ja prikaatikenraaliksi 2004. Kirjavaisen isä oli Rajavartiolaitoksen komentajanakin toiminut kenraaliluutnantti Ilmari Kirjavainen. ==Lähteet== Luokka:Suomalaiset kenraalit Luokka: Vuonna 1957 syntyneet Luokka: Elävät henkilöt